Appendix Vergiliana
Appendix Vergiliana est collatio carminum Vergilio attributa, quorum qutem maxima pars sub nomine poetae ab ignotibus auctoribus conscripta est, e.g. Culex est pseudepigraphum. Procedente tempore appendici nonnulla carmina adiuncta sunt cum iam primo saeculo p.C.n. a Lucano, Statio et Martiali Culex operi Vergiliano adiudicarentur aque Quintiliano etiam secundum epigramma Catalepton. Aelius Donatus praeterea Priapea, Diras et Cirin appendici attribuit, Servius tandem etiam Aetnan et Copam. Temporibus medii aevi corpus protinus auctum est. Hodie quidem plurima carmina pro falsa fictaque habentur.

Catalepton 
Nomen a proverbio Graeco κατὰ λεπτόν (deductum a λεπτότης, id est tenuitas) traxit. Quo nomine carmina recentiora more alexandrina a Neotericis confecta complectuntur.

Collectio continet 18 carmina breviora, quae in tres Priapea, 14 epigrammata et carmen finale (Sphragis) dividi possunt. Quorum plurima sunt obscura, at e.g. in epigrammate X Catulli carmen IV alluditur. Hodie quidem epigramma tantum V (recusatio rhetoricae et acceptio in gregem Sironis) et VIII (in villa rustica Sironis) censentur.

Carmina minora 
Praeter Catalepton appendix continet haec opuscula:
 Aetna 
 Ciris
 Culex 
 Copa 
 Dirae 
 Elegiae in Maecenatem
 Moretum
  Quid hoc novi est?
 De institutione viri boni, De est et non, De rosis nascentibus, quae carmina commune Ausonio attribuuntur.

Textus 
Appendix Vergiliana

Publius Vergilius Maro
Carminum collectanea
Litterae Latinae